# Kapittel 11 Den realistiske tradisjonen – Test deg selv

**Modernitet**

1. Hvilke tre F-er kan vi bruke for å forklare hva som ligger i begrepet modernitet?
2. Hvilke store endringer gikk samfunnet gjennom på midten av 1800-tallet, og hvilke konsekvenser fikk endringene?

**Poetisk** **realisme**

1. Hva vil det si at litteraturen skulle ha tendens?
2. Hvorfor kan man kalle Camilla Collett «det moderne gjennombruddets mor»?
3. Hvordan brøt Bjørnstjerne Bjørnsons bondefortellinger med måten livet på landsbygda ble framstilt på i nasjonalromantikken?

**Kritisk** **realisme**

1. Hva kjennetegner en litteratur som «setter problemer under debatt», ifølge Georg Brandes?
2. Hvilke sider av samfunnet kritiserte Henrik Ibsen?
3. Hvorfor var Ibsen så opptatt av sannhet og frihet?
4. Hvorfor er Nora i *Et dukkehjem* en så berømt karakter?
5. Hva handler *Gjengangere* om?
6. Nevn minst tre sentrale kjennetegn ved Ibsens dramatikk.
7. Hva er Alexander Kielland særlig kjent for som forfatter?

**Naturalisme**

1. Hva kjennetegner litteratur skrevet i den naturalistiske epoken?
2. Hvorfor var det viktig for forfatterne å få leserne til å føle sympati med romankarakterene?
3. Hvordan brukte Amalie Skram erfaringer fra eget liv i litteraturen sin?
4. På hvilken måte viser Skrams romanserie *Hellemyrsfolket* at naturalistene var opptatt av arv og miljø?
5. Hvem var Kristiania-bohemen, og hva skrev de om?

**Etisk** **realisme**

1. Hva var nytt ved den etiske realismen?
2. Hvilke sider av det moderne samfunnet er Sigrid Undset kritisk til?
3. Hva er den grunnleggende konflikten i Undsets romanserie om Kristin Lavransdatter?
4. Nevn en roman av Olav Duun som tematiserer ondskap.